John Norman ei pääse vielä keskiviikkona aloittamaan uraansa Jokereissa Valko-Venäjällä Dinamo Minskiä vastaan.

Helsingin Jokerit aloittaa neljännen KHL-kautensa keskiviikkoiltana Valko Venäjällä Minskissä. Jokereihin siirtynyt huippulupaus Eeli Tolvanen pelaa ensimmäisen KHL-ottelunsa helsinkiläisseuran kakkosketjussa yhdessä Brian O’Neillin ja toisen hankinnan Olli Palolan kanssa.

Sen sijaan tuore hankinta John Norman ei pelaa Dinamo Minskiä vastaan, koska avausottelun pelaajat oli KHL:n sääntöjen mukaan nimettävä jo perjantaina. Petteri Wirtanen on loukkaantumisen takia sivussa. Lisäksi kokoonpanon ulkopuolella ovat terveinä Juho Ratilainen, Rasmus Rissanen, Tomi Mäki ja Henri Ikonen.

Jokerien maalilla aloittaa Ryan Zapolski.

Jokerien kokoonpano klo 19.30 alkavassa ottelussa

6 Jesse Joensuu – 93 Peter Regin – 71 Nicklas Jensen

20 Eeli Tolvanen – 21 Brian O’Neill – 34 Olli Palola

61 Tommi Huhtala – 41 Antti Pihlström – 25 Pekka Jormakka

16 Masi Marjamäki – 22 Mika Niemi – 12 Marko Anttila

18 Sami Lepistö – 39 Mike Lundin

4 Tommi Kivistö – 97 Matt Gilroy

44 Jesper B. Jensen – 7 Oliver Lauridsen

9 Joonas Jalvanti – 56 Juho Rautanen

30 Ryan Zapolski (31 Karri Rämö)